b'\n_START_ARTICLE_\nLjubo \xc5\xbdlebnik\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8dani klasi\xc4\x8dni gimnaziji v Ljubljani je tu \xc5\xa1tudiral geologijo in 1952 diplomiral na Prirodoslovno matemati\xc4\x8dni fakulteti ter 1965 doktoriral na FNT v Ljubljani. Strokovno se je izpopolnjeval v Beogradu, Budimpe\xc5\xa1ti in Bratislavi. V letih 1953\xe2\x88\x921989 je bil zaposlen na Geolo\xc5\xa1kem zavodu v Ljubljani, najprej na oddelku za izdelavo geolo\xc5\xa1kih zemljevidov (nahajali\xc5\xa1\xc4\x8da \xc5\xbeelezove rude in premoga v Sloveniji), nato se je posvetil hidrogeolo\xc5\xa1kim raziskavam za hidroelektrarne, ter sodeloval pri in\xc5\xbeenirsko-geolo\xc5\xa1kih raziskavah za gradnjo avtocest, predora Karavanke in tras plinovodov v Sloveniji. Objavil je ve\xc4\x8d strokovnih \xc4\x8dlankov in sodeloval pri okoli 50 ekspertizah.'